title: Decemdafa antiuca (suterot)
text: José Arcadio Buendia vanpiyisa widokilik tir divulaf koredik loeke gikoaskis va volpestoraf abdumimaks zoben gan beta skaltafa rietova. Mal lane ske kal are dun grablur ise va kosmara va warzaca koburena gan romanik loeke albar, i gan romanik tandeon koolakis va wida stanon gan zegodaf Melquiades. Tuke sin, widik va ribiega ke sumafa tadava kosmad : zat is opraki is talas tcalist... Nucapa wale Melquiades is José Arcadio vanblir ; romanik va coras tawadayik ko divulafa axofera nyaper, i va tulon trakopafa aka. Melquiades va blira koe mona ke Buendia di jiadar, kobudenon koe olkoba lize va yona decemoya migajeyxa dem bulaf cek suter, i dem cek lajubasbeksatan gan ant Buendia bocikye.